Zajatsji-eiland - Wikipedia
Inheemse naam: Заячий остров
Die ligging van Zajatsji-eiland (no. 9 op die kaart)
Ligging Golf van Finland
Stad Sint Petersburg
Die Fort van Petrus en Paulus op Zajatsji-eiland.
Zajatsji-eiland (Russies: Заячий остров, Zajatsji ostrof), wat vertaal kan word as "Haaseiland", is ’n eiland in Sint Petersburg, Rusland, wat in die breedste deel van die Newarivierdelta lê. Dit word van Petrogradski-eiland in die noorde geskei deur die Kronwerkski-straat en daarmee verbind deur die Kronwerkski- en die Ioannofski-brug.
Die eiland bied ’n prentjiemooi uitsig op die stad se historiese sentrum en die Newa.
Zajatsji-eiland was vir die grootste deel van sy geskiedenis ’n moerasagtige, onbewoonde eiland tot in 1703, toe Pieter die Grote sy Fort van Petrus en Paulus daar begin bou en self die eerste stene van die fondament gelê het. 
Tot in die 19de eeu was daar drie kanale in die fort, wat die eiland in vier verdeel het. Die kanale is in die laat 19de eeu opgevul.
Tydens die Rooi Terreur ná die totstandkoming van die Bolsjewistiese regering was die eiland die terrein van moorde op die vyande van die staat. Lyke is opgegrawe tydens die onlangse bou van ’n pad. Volgens sommige skattings is honderde mense doodgemaak en volgens ander moontlik duisende.
↑ 1,0 1,1 Bondarchuk, E. A.; Yudin, P. Y. "Zayachy Island". Saint Peterburg Encyclopaedia. URL besoek op 2009-06-19.
↑ Hodouchi, Ayano (2009-06-10). "Fantasy Island". Moscow News. Besoek op 2009-06-19.
↑ Elhadad, Noémie (2003-05-03). "Saint Petersburg" (TXT). Besoek op 2009-06-19.
Koördinate: 59°57′04″N 30°18′54″O﻿ / ﻿59.9510°N 30.315°O﻿ / 59.9510; 30.315
Ontsluit van "https://af.wikipedia.org/w/index.php?title=Zajatsji-eiland&oldid=1426710"
Eilande van Sint Petersburg
Die bladsy is laas op 28 Februarie 2016 om 18:57 bygewerk.